มีอาการปวดหัวที่ขมับ ท้ายทอยด้วย ปวดจี๊ดทีละข้างเป็นบางครั้ง มีอาการไอ ไอแรงไม่ได้ปวดหัว ก้มก็ไม่ได้ปวดหัว บางครั้งก็ปวดตุบๆๆขึ้นทีละข้าง ปวดตลอดเวลา ตัวร้อนมากเป็นบางเวลา เป็นโรคอะไรคะ
สวัสดีค่ะ อาการปวดขมับและท้ายทอย อาจมีสาเหตุจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา หากปวดที่ขมับ 2 ข้าง เป็นๆหายๆ เข้าได้กับภาวะนี้มากที่สุด-ปวดไมเกรน มักปวดข้างเดียว อาจมีคลื่นไส้ ตาพร่าร่วมด้วย-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น นอนพักผ่อนมากๆ ควรนอนในที่สงบ ไม่มีสิ่งรบกวนรับประทานยาแก้อักเสบที่ไม่ใช่สเตียรอยด์ หลีกเลี่ยงสิ่งกระตุ้น (ถ้ามี) ที่ทำให้ปวดมากขึ้นเช่นการใช้จอคอมพิวเตอร์นานๆควรไปพบแพทย์เมื่อปวดมากขึ้นเรื่อยๆ จนทำกิจวัตรประจำวันไม่ได้ปวดจนต้องตื่นขึ้นมากลางดึกเพราะปวด คลื่นไส้ อาเจียนมาก มีความผิดปกติของระบบประสาทร่วมด้วยเช่น แขนขาอ่อนแรง พูดลำบาก หน้าเบี้ยว มองเห็นภาพซ้อน